CELEX: 62011CO0644
Language: mt
Date: 2012-06-14 00:00:00
Title: Digriet tal-President tal-Qorti tal-Ġustizzja tal-14 ta' Ġunju 2012. # Qualitest FZE vs il-Kunsill ta' l-Unjoni Ewropea. # Appell - Proċedura Sommarja. # Kawża C-644/11 P(R).

Digriet tal-President tal-Qorti tal-Ġustizzja tal-14 ta’ Ġunju 2012 – Qualitest FZE vs Il-Kunsill
      (Kawża C-644/11 P(R))
      “Appell — Proċeduri għal miżuri provviżorji — Talba għal miżuri provviżorji — Miżuri restrittivi adottati kontra r-Repubblika Iżlamika tal-Iran — Inklużjoni tar-rikorrenti fil-lista ta’ persuni u entitajiet li għalihom japplika l-iffriżar ta’ fondi u ta’ riżorsi ekonomiċi
         — Nuqqas ta’ urġenza”
      
      1.                     Proċeduri għal miżuri provviżorji — Sospensjoni tal-eżekuzzjoni — Kundizzjonijiet għall-għoti — Miżuri intiżi għall-iffriżar
            ta’ fondi jew ta’ riżorsi ekonomiċi — Teħid inkunsiderazzjoni tal-għan tal-iffriżar u tal-ħtieġa li jiġi żgurat l-effett utli
            tiegħu — Għajnuna finanzjarjaa mill-grupp ta’ appartenenza bil-għan li tiġi żgurata s-sopravvivenza tal-impriża mhux determinanti
            għaliex prevista biss fil-limiti ffissati mid-deċiżjoni ta’ ffriżar (Artikoli 278 TFUE u 279 TFUE; Regoli tal-Proċedura tal-Qorti
            tal-Ġustizzja, Artikolu 83(2); Regolament tal-Kunsill Nru 961/2010; Deċiżjoni tal-Kunsill 2010/413) (ara l-punti 39-46, 65,
            66)
      2.                     Proċeduri għal miżuri provviżorji — Sospensjoni tal-eżekuzzjoni — Kundizzjonijiet għall-għoti — Dannu gravi u irreparabbli
            — Miżuri intiżi għall-iffriżar ta’ fondi jew ta’ riżorsi ekonomiċi — Dannu mhux ipprovat minħabba li ma ntużatx il-possibbiltà,
            prevista mid-deċiżjoni ta’ ffriżar, li jintalbu awtorizzazzjonijiet ta’ rilaxx (Artikoli 278 TFUE u 279 TFUE; Regoli tal-Proċedura
            tal-Qorti tal-Ġustizzja, Artikolu 83(2)) (ara l-punti 54, 55)
      3.                     Proċeduri għal miżuri provviżorji — Sospensjoni tal-eżekuzzjoni — Miżuri provviżorji — Kundizzjonijiet għall-għoti — Fumus
            boni juris — Urġenza — Dannu gravi u irreparabbli — Natura kumulattiva — Setgħa diskrezzjonali tal-Imħallef għal miżuri provviżorji
            (Artikoli 278 TFUE u 279 TFUE; Regoli tal-Proċedura tal-Qorti tal-Ġustizzja, Artikolu 83(2)) (ara l-punti 61-63)
      4.                     Proċeduri għal miżuri provviżorji — Sospensjoni tal-eżekuzzjoni — Kundizzjonijiet għall-għoti — Miżuri intiżi għall-iffriżar
            ta’ fondi jew ta’ riżorsi ekonomiċi — Ibbilanċjar tal-interessi kollha inkwistjoni — Riskju ta’ newtralizzazzjoni tal-konsegwenzi
            ta’ deċiżjoni fil-mertu (Artikoli 278 TFUE u 279 TFUE; Regoli tal-Proċedura tal-Qorti tal-Ġustizzja, Artikolu 83(2)) (ara
            l-punti 72, 73, 77)
      Suġġett
      
         
               Appell dwar proċeduri għal miżuri provviżorji mid-Digriet tal-Imħallef għal miżuri provviżorji tal-Qorti Ġenerali tat-3 ta’ Ottubru 2011,
                  Qualitest FZE vs Il-Kunsill (T-421/11 R), li jiċħad it-talba għas-sospensjoni tal-eżekuzzjoni tar-Regolament ta’ Implimentazzjoni
                  tal-Kunsill (UE) Nru 503/2011, tat-23 ta’ Mejju 2011, li jimplimenta r-Regolament (UE) Nru 961/2010 dwar miżuri restrittivi
                  kontra l-Iran (ĠU L 136, p. 26), kif ukoll tad-Deċiżjoni tal-Kunsill 2011/299/PESK, tat-23 ta’ Mejju 2011, li temenda d-Deċiżjoni
                  2010/413/PESK dwar miżuri restrittivi kontra l-Iran (ĠU L 136, p. 65), sa fejn japplikaw l-iffriżar ta’ fondi u ta’ riżorsi
                  ekonomiċi.
               
            Dispożittiv
      
         
                  1)
               
               
                  
               
               
                  	Id-Digriet tal-Imħallef għal miżuri provviżorji, li jissostitwixxi lill-President tal-Qorti Ġenerali tal-Unjoni Ewropea, tat-3 ta’ Ottubru 2011,
                     Qualitest FZE vs Il-Kunsill (T-421/11 R), huwa annullat sa fejn, permezz tiegħu, l-Imħallef għal miżuri provviżorji evalwa
                     d-dannu finanzjarju allegat minn Qualitest FZE biss fir-rigward tal-kapaċità tal-grupp li din tappartjeni għalih, jew ta’
                     dik tal-azzjonist uniku tagħha, li jsostnuha finanzjarjament u li jiżguraw is-sopravvivenza tagħha sal-għeluq tal-proċedura
                     fil-mertu.
                  
               
            
         
                  2)
               
               
                  
               
               
                  	Il-kumplament tal-appell huwa miċħud.
               
            
         
                  3)
               
               
                  
               
               
                  	It-talba għal miżuri provviżorji hija miċħuda.
               
            
         
                  4)
               
               
                  
               
               
                  	Qualitest FZE u l-Kunsill tal-Unjoni Ewropea għandhom ibatu l-ispejjeż tagħhom.